CELEX: 62008TN0350
Language: et
Date: 2008-08-22 00:00:00
Title: Kohtuasi T-350/08: 22. augustil 2008 esitatud hagi — Papierfabrik Hamburger-Spremberg versus komisjon

25.10.2008   
            
            
               ET
            
            
               Euroopa Liidu Teataja
            
            
               C 272/43
            
         22. augustil 2008 esitatud hagi — Papierfabrik Hamburger-Spremberg versus komisjon
   (Kohtuasi T-350/08)
   (2008/C 272/86)
   Kohtumenetluse keel: saksa
   Pooled
   
      Hageja: Papierfabrik Hamburger-Spremberg GmbH & Co KG (Spremberg, Saksamaa) (esindaja: advokaat S. Polster)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 2. aprilli 2008. aasta vaidlusalune otsus nr K(2008) 1107 (lõplik) riigiabi asjas nr 582/2007 — Saksamaa, mille kohaselt Propapier PM 2 GmbH & Co KG-le antud regionaalabi on kooskõlas EÜ asutamislepinguga;
            
         
               —
            
            
               mõista hageja kohtukulud välja kostjalt.
            
         Väited ja peamised argumendid
   Hageja vaidlustab komisjoni 2. aprilli 2008. aasta otsuse nr K(2008) 1107 (lõplik), milles komisjon tunnistas EÜ asutamislepinguga kooskõlas olevaks Saksamaa Liitvabariigi regionaalabi Propapier PM 2-le.
   Hagi põhjenduseks esitab hageja kolm väidet.
   Esiteks heidab hageja komisjonile ette, et viimane on rikkunud EÜ artikli 88 lõiget 2, määruse nr 659/1999 (1) artiklit 4 ning aastate 2007—2013 regionaalabi suuniste (2) punkti 68 jj, jättes algatamata ametliku uurimismenetluse.
   Teiseks väidab hageja, et rikutud on põhjendamise kohustust, mis puudutab regionaalabi suuniste välistavat olemust, vajadust arvestada lainepapi tooraineturule eelnevat vanapaberiturgu ning hinnata abisaaja Propapier PM 2 positsiooni nendel turgudel ning neile järgneval lainepapiturul.
   Kolmandaks väidab hageja, et Propapier PM 2-le antud regionaalabi on ühisturuga kokkusobimatu, viidates investeeringutega seotud konkurentsi moonutamisele kolmel asjaomasel tooteturul.
   
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).
   
      (2)  ELT 2006, C 54, lk 13.